العالم العربى بيتكون من الـ21 دوله الى لغتهم الاساسيه العربى, وهم نفس الدول الى فى جامعه الدول العربيه. التعريف بتاع العالم العربى هو ال22 دوله اعضاء الجامعه العربيه الى بيمتدوا من المحيط الاطلسى من الغرب, بحر العرب من الشرق, والبحر المتوسط من الشمال ومن ناحيه القرن الافريقى, المحيط الهندى. العالم العربى يبلغ عدد سكانه 422 مليون نسمه, ومعظمهم تحت ال25 سنه. تسميه "العالم العربى" ناس كتير فى المنطقه الى مش بيعتبروا نفسهم عرب زى البربر و الاكراد لانهم موجودين فى المنطقه من قبل الفتح العربى فى القرون ال7-11 الميلاديه. موضوع "القوميه العربيه" بدا يظهر خلال القرن ال19 اثناء حكم الدوله العثمانيه, والموضوع ده كان احد اسباب اقامه الجامعه العربيه فى سنه 1945 عشان تمثل مصالح الامه العربيه, بالذات الدول الى بتحاول تجمع الدول العربيه تجمع سياسى, وهو مفهوم بيسمى العروبه. مصطلح "العرب" بينطبق اكتر على الشخص الى عايش فى دوله عربيه ولغته الاساسيه هى العربى, حتى لو ملوش عرق عربى. وبكده حتى الشخص الى ملوش اى اسلاف من شبه الجزيره العربيه ممكن يعتبر نفسه شخص عربى. ولكن موضوع زى ده اختلف ناس كتير عليه, زى مثلا اللبنانيين و المغربيين ممكن يعتبروا نفسهم عرب او لا.